कोरगांवः केरी- पेडणेच्या न्यू इंग्लिश हायस्कुलांत म्हयनाळ्या पुस्तक प्रदर्शन उपक्रमाचें सांयटिफीक मँगो फोरमाचे संस्थापक वांगडी आनी इंडियन फार्मास्युटिकल्स संस्थेचे आदले उपाध्यक्ष डॉ अजीत शिरोडकार आनी सीमा शिरोडकार हांचे हस्तुकीं केलें. भुरग्यां मदी वाचन संस्कृती वाडीक लावची हे खातीर व्हो उपक्रम सुरू केला.
 सध्याच्या मोबायलच्या तेपार विद्यार्थ्यांक पुस्तकां विशीं गोडी तयार जावची आनी पुस्तकांचें म्हत्व समजवचे आनी गिन्यान वाडोवपाक पुस्तकां बगर पर्याय ना व्हो हेत सामकार दवोरून हें प्रदर्शन भरयल्ले खातीर डॉ शिरोडकार हांणी पुस्तक उपक्रमाची तोखणाय केली.
 प्रदर्शनांत सुमार 1500 पुस्तकां मांडल्यांत तातूंत भुरग्यां खातीरच्या पुस्तकां वांगडा समिक्षात्मक पुस्तकांचो आसपाव आसा. सुमार एक सप्तक हें प्रदर्शन चलतलें. सध्या विद्यार्थी तांचे पालक आनी थळावे लोक हें प्रदर्शन पळोवपाक येतात दर म्हयन्याच्या पयल्या सप्तकांत हे प्रदर्शन भरयतले. भुरग्यां मदी वाचनाची गोडी तयार करप आनी प्रदर्शनाच्या माध्यमांतल्यान पालक आनी थळाव्या लोकांची हायस्कुला कडेन संपर्क उरचो हे खातीर व्हो उपक्रम सुरू केला अशें मुख्याध्यापक भावार्थ मांद्रेकार हांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 